CELEX: 62020CN0350
Language: et
Date: 2020-07-30 00:00:00
Title: Kohtuasi C-350/20: Eelotsusetaotlus, mille on esitanud Corte costituzionale (Itaalia) 30. juulil 2020 – O.D., R.I.H.V., B.O., F.G., M.K.F.B., E.S., N.P., S.E.A. versus Istituto nazionale della previdenza sociale (INPS)

5.10.2020   
            
            
               ET
            
            
               Euroopa Liidu Teataja
            
            
               C 329/7
            
         
      Eelotsusetaotlus, mille on esitanud Corte costituzionale (Itaalia) 30. juulil 2020 – O.D., R.I.H.V., B.O., F.G., M.K.F.B., E.S., N.P., S.E.A. versus Istituto nazionale della previdenza sociale (INPS)
      (Kohtuasi C-350/20)
      (2020/C 329/10)
      Kohtumenetluse keel: itaalia
      
         Eelotsusetaotluse esitanud kohus
      
      Corte costituzionale
      
         Põhikohtuasja pooled
      
      
         Kaebajad: O.D., R.I.H.V., B.O., F.G., M.K.F.B., E.S., N.P., S.E.A.
      
         Vastustaja: Istituto nazionale della previdenza sociale (INPS)
      
         Eelotsuse küsimus
      
      Kas Euroopa Liidu põhiõiguste harta (edaspidi „põhiõiguste harta“), mis kuulutati välja 7. detsembril 2000. aastal Nice’is ja mida kohandati 12. detsembril 2007. aastal Strasbourgis, artiklit 34 tuleb tõlgendada nii, et selle kohaldamisalasse kuuluvad Euroopa Parlamendi ja nõukogu 29. aprilli 2004. aasta määruse (EÜ) nr 883/2004 (1) sotsiaalkindlustussüsteemide kooskõlastamise kohta – millele viidatakse Euroopa Parlamendi ja nõukogu 13. detsembri 2011. aasta direktiivi 2011/98/EL (2) kolmandate riikide kodanikele liikmesriigis elamist ja töötamist võimaldava ühtse loa taotlemise ühtse menetluse kohta artikli 12 lõike 1 punktis e – artikli 3 lõike 1 punktide b ja j alusel sünni- ja rasedustoetus ja kas seega tuleb liidu õigust tõlgendada nii, et sellega on vastuolus riigisisesed õigusnormid, millega ei laiendata eespool viidatud hüvitisi välismaalastele, kes omavad samas direktiivis sätestatud ühtset luba, võimaldades neid hüvitisi siiski saada välismaalastel, kes omavad pikaajalise elaniku EL-i elamisluba?
      
         (1)  ELT 2004, L 166, lk 1; ELT eriväljaanne 05/05, lk 72.
      
         (2)  Euroopa Parlamendi ja nõukogu 13. detsembri 2011. aasta direktiiv 2011/98/EL kolmandate riikide kodanikele liikmesriigis elamist ja töötamist võimaldava ühtse loa taotlemise ühtse menetluse ning liikmesriigis seaduslikult elavate kolmandatest riikidest pärit töötajate ühiste õiguste kohta (ELT 2011, L 343, lk 1).